
EL EDITORIAL 
ls Laura González. 


LAteneu Divers tancarà 


二 à les seves portes el 
.. h divendres 23 de 
desembre. 


Ens tornarem a trobar el 
dilluns 9 de gener en 
l'horari habitual. l 


e MOLT BONES 
FESTES!!! 

NOTICIES D'INTERES MES DE DESEMBRE 


TALLER DE GESTIÓ DELS CONFLICTES I LES EMOCIONS 


Com algunes famílies ja sereu conscients, fa més d'un any que es realitza aquest 
taller de Gestió de Conflictes i emocions, a càrrec d'"Espai Diàleg" 


"Espai Diàleg" és un grup format per 5 professionals amb una dilatada 
experiència a l'àmbit de la mediació i la gestió de conflictes. 


La relació i la col-laboració amb l'Ateneu Divers va començar ja fa uns quants 
anys. 


El mes de febrer del 2021 es va iniciar un taller tertúlia per als i les participants 
de l'Ateneu Divers sobre la gestió dels conflictes i les emocions, un taller que 
tenia un doble objectiu: 


e — Donar eines pràctiques als i les participants per entendre els conflictes 
i les emocions que se'n deriven i per tant, per a ajudar-los a gestionar-los millor 


e Però també, fer-ho en un espai lúdic i agradable, en una tertúlia, on tots 
els socis poguessin parlar, intervenir i intercanviar les seves reflexions i opinions. 


Des de llavors, aquest taller s'ha fet mensualment. 


Per nosaltres aquesta ha estat una experiència molt enriquidora i pel feed back 
que ens arriba dels socis/es, pensem que per ells i elles també ho ha estat. És 
per això, juntament amb la realitat que hem constatat al llarg de les sessions, 
que ens hem animat a pensar una alternativa adreçada als familiars. 


Ens agradaria poder tenir una trobada amb les mares, pares i/o germans 


que ho desitgin, per poder explicar la nostra experiència i compartir 
reflexions. 


Aquells familiars que desitgin participar de la trobada especial destinada a les 
famílies, ens ho poden comunicar per correu electrònic a 
ateneudiversQateneudivers.cat o bé a la sercretaria del centre.. 


"Espai Diàleg". Belen, Charo, Francesc, Robert i Xavier 


l Mes antena er TI es divendres 
i 16 de desembre a les 18h 

Secció Salut. 
EE SE DE "L'alimentació és un determinant 
ANALY EV UA fonamental de l'estat de salut de les 
PER MENJAR MILL 人 SR persones "Parlant d'aquesta premissa 
Més capice a mMertys US recomano :"Petits canvis per menjar 
I NORTALISSES dE m millor” es una guia alimentària en 
LEGUMS INTEGRALS caRNVERMELA format pdf ,segons els experts es una 
kopaa C VERGE i de les millors i està feta pel 
CAL getEMPORADA "Arees departament de Salut de la Generalitat 


lFROXIMITAT 
Q F © de Catalunya. 
di ED S Aj] Conté:Moltes representacions gràfiques 
e - (que la fa molt amena), missatges 
SE ut Aa breus, trucs i consells. 
Promou: Els productes de temporada i de proximitat, la moderació en les 
quantitats, la producció i el consum responsable. 


Aquests consells: 


Es poden enganxar a la porta de la neveraEspero que us agradi !! SALUT! 


FUNDACION 
PERE TARRES 


UNIVERSIDAD RAMON LLULL 


TRABAJO 
SOCIAL 


FACULTAD DE 
EDUCACION 
SOCIAL Y 

Oci, adolescents i joves al món post-pandèmic. Una 


aproximació des del món local. 


JORHADA 
Es 191122 10208: 1330 h 
= negr o Googie Cderdas 


Q Facaliré didus bocal i Treball boral Pam Tarrés URL Ge 


EC PRESENCIAL 


ICRI ONLINE 


7000000 


Vivim temps complexos, plens de reptes globals 
que necessiten també respostes des dels contextos 
locals. En aquest escenari post-pandèmia, les 
persones joves apareixen com un dels col-lectius 
més fràgils, des dun punt de vista psicosocial i 
també socioeconòmic. Alguns i algunes joves són, a 
més, protagonistes de molts dels moviments de 
resposta global i local davant de tots aquests 
reptes. 


En aquesta jornada, volem aturar-nos a explorar el 
paper que l'oci educatiu té en el benestar dels joves 
i en la qualitat de les xarxes relacionals. També 
volem analitzar la funció de l'oci com a escenari 
ple de possibilitats per als joves que trien 
convertir-se en agents transformadors del teixit 
social dels pobles i ciutats on viuen. 


En darrer terme, volem que l'intercanvi d'anàlisis i 
perspectives sobre l'oci juvenil ens permeti 
compartir estratègies o inspirar millores en les 
actuacions de les entitats juvenils, dels professionals 
que intervenen amb joves i dels responsables 
polítics que, des d'àrees específiques o transversals, 
tenen en compte la joventut a l'hora de projectar, 
de pressupostar o d'activar respostes a les 
necessitats dels seus conciutadans. 


Dins aquest context l'Ateneu Divers va participar en 


la seguent taula rodona: 


- 12 a 13.15 h: Taula rodona: Experiències i 
pràctiques de lleure que promouen el benestar dels 
joves i la qualitat de les seves xarxes relacionals 


Marta Osiàs. Vente Pa’ Ká - Fundació Marianao 
Laura Gonzàlez. Ateneu Divers 


Pilar Pascual. Espais Joves i Serveis Juvenils. 


Ajuntament de Barcelona 


Xavier Camino. Joves i esport. Pla de Barris de la 
Zona Nord 


Presenta i modera: Dra. Laia Serra, professora de la 
Facultat d'Educació Social i Treball Social Pere Tarrés 
- URL, investigadora de la Càtedra d'Oci Educatiu i 
Acció Sociocultural Pere Tarrés i del Grup de recerca, 
Innovació i Anàlisi Social (GIAS). 


Va ser una experiència molt profitosa i interessant, ja 
que la nostra participació va donar el punt de vista 
de la diversitat, i va denunciar la invisibilitat dels/ de 
les joves en espais normalitzats. La sensació és que 
encara queda molta feina per fer en quant a 
sensibilització i conscienciació pel dret a una 
participació inclusiva en espais jovenils normalitzats 
dels/de les nostres joves. 


Martí i Xosé Aviñoa 

Ja s'ha deixat dit que els ateneus 
comencen a sorgir a Europa durant el 
segle XIX a causa de la 
industrialització, de la qual tan 
elogiosament s'ha parlat, perquè 
suposava la tecnificació dels 
processos productius, però aquesta 
millora era a costa de l'augment de les 
desigualtats socials, la proliferació de 
la classe obrera i l'augment de 
l'analfabetisme. 


El fet que Catalunya hagi estat una 
terra d'ateneus es deu a la importància 
de la industrialització que es 
desenvolupà en aquesta terra. 


La indústria tèxtil, estesa per la Conca 
del Llobregat i, especialment a ciutats 
com Terrassa i Sabadell va determinar 
la vida econòmica de la nombrosa 
població que vivia al seu entorn. D'aquí 
sorgí, doncs, una cultura obrera molt 
potent. 


Catalunya: Terra d' ateneu 

Concretament, entre els 100 anys de 
1836 a 1936 es van registrar 1.746 
entitats culturals, instructives i/o 
recreatives a Catalunya, de les 


quals 985 (un 56.5%) eren de lleure i 760 
(un 43.5%) culturals i instructives. En 
referència a les denominacions 
d'aquestes entitats, els ateneus i 
casinos representen una quarta part del 
total: 267 associacions (un 15,5%) es 
denominaven ateneus i 140 (un 8%) 
s'anomenaven casinos. 


S'hi van desenvolupar activitats 
d'alfabetització, molt necessària, atès el 
baix nivell educatiu que tenia la classe 
obrera, formació complementària com la 
de música, tot organitzant grups corals, 
formats a partir del model instaurat per 
Josep-Anselm Clavé a partir de 1850, i 
una incipient tasca de reconeixement del 
paper de la dona en la societat del 
moment. 

Fer cagar el tió: una tradició d'origen precristià? 


Laura González. Barcelona 


La nit de Nadal, o el dia de Nadal, a 
Catalunya és tradició fer cagar el tió. 


Fer cagar el tió és una tradició pròpia de 
Catalunya que també comparteixen 
alguns pobles de l'Aragó i que deixa 
força parades les persones que són de 
fora. Un tros de fusta que menja, que 
beu i que el dia de Nadal caga torrons, 
cava i, avui en dia, figuretes de 
xocolata, llaminadures i joguines. Els 
experts apunten que es tracta d'un 
costum molt antic, que ha evolucionat 
molt, però que pot tenir l'origen en les 
tradicions precristianes. 


Els tions serveixen per fer foc ala llar, al 
voltant de la qual fa molts segles se 
celebraven —els antics cultes als 
avantpassats i se'ls oferien aliments. El 
fum, la xemeneia, és una via de 
comunicació amb els ancestres. 


Josefina Roma, professora emèrita 
d'Antropologia a la UB, explica que "els 
avantpassats el que fan és prendre la 
part espiritual dels aliments, i l'altra part 
queda i s'ho mengen els descendents, 
sobretot els nens. Aquest és l'origen 
d'aquests regals per als nens". 


Amb el cristianisme desapareix el culte 
als avantpassats, la tradició evoluciona i 
el tió es converteix en una festa infantil 
del dia de Nadal. Fins fa pocs anys, però, 
el tió encara es cremava de Nadal a Cap 
d'Any i la cendra es llançava al camp. 


Picar el tió pot venir d'un antic ritual per 
fer despertar la natura el dia del solstici 
d'hivern. 


Antigament era costum que presidís la 


cerimònia el més vell de la casa, que a 
vegades beneia el tió amb vi. El tió era un tros 
de soca sense cara ni barretina i amb algun 
forat amagat. Abans de fer-lo cagar, els 
infants anaven a resar un parenostre en una 
altra habitació. Amb la laicitat, aquest costum 
ha canviat, i molt, i a moltes cases els nens 
remullen el bastó amb què piquen el tió o 
l'escalfen al forn o al radiador. 


Les cançons canvien segons les comarques, 
les poblacions i fins i tot les cases. El tió, la 
soca a ponent o la "xoca" o "tronca" a l'Aragó 
és una tradició que s'ha mantingut sobretot 
en àmbits rurals. 


Roma recorda que "mentre que a les ciutats fa 
anys que es fan els Reis, als pobles no es 
feien fa dos generacions. No es feien els 
Reis. Fer cagar la soca i prou." 


Amb la democràcia, l'escola es converteix en 
el centre de difusió de les tradicions populars 
i el tió s'escampa de manera massiva. 
S'humanitza, se li pinta cara i s'hi posen 
potes. El que era un acte íntim, familiar, 
s'obre també al públic i apareixen els tions 
populars. Es manté, però, la màgia, aquest 
moment d'aixecar la manta, que converteix el 
tió en el tros de fusta amb més seguidors. 

HISTÒRIES PARTICULARS "ilar Sancho 


Aquest mes de desembre descobrirem la història de la 
família de la Montserrat Capdet, mare de Carles Comellas. 


La Montserrat de petita amb uns pares 
molt estrictes, amb una vida difícil i 
amb dificultats econòmiques vivia a 
prop de la Sagrada Família, a casa eren 
13 persones, tiets, cosins, avis, el 
seu nucli mes estret eren pare - mare 
ella la gran i una germana 4 anys més 


petita que compartien una habitació 
tots quatre. 


Després de la guerra la mare va trobar 
una porteria a on treballar i poder viure 
el nucli familiar i això els hi va permetre 
fer una vida mes independent. 


La Montserrat va anar a un col-legi a 
on li ensenyaren a llegir-escriure i sobre 
tot costura encare que no li agradava 
gaire la professora dons per poc que ho 
feies malament rebies el castanyot 
corresponent. 


Els pares de la Montserrat d'una 
mentalitat molt estricta van fer la seva 
infantesa un xic difícil, ella tenia que 
cuidar-se de la seva germana, rentar-la, 
vestir-la, portar-la a la escola i 
procurar de la seva personeta tenint-ne 
cura sempre, els pares treballaven molt. 


Els pares no volien que tinguessin 
amigues dons deien que les amigues 
portaven fatigues. 


La adolescència no va ser gaire millor 
en quant a llibertat per poder entrar i 


sortir de casa o bé tenir nòvio, tots eren 
inadequats i per tant no podien sortir a 
passejar, anar a ballar, parlar amb el veí 
SE: , els pares ho controlaven tot. De molt 
joveneta, amb 12 anys, va voler anar a 
treballar, va trobar feina en el mercat 
revisant els ous cada matí, enfocant-los 
amb una llum, perquè tots estiguessin bons. 
Mes tard va treballar en una empresa tèxtil 
i ben vigilada de prop per el pare que 
treballava no gaire lluny i l'esperava a la 
sortida perquè no parlés amb qui no 
tocava. 


La Montserrat coneix en el acasinets d’ 
Horta, evidentment sempre acompanyada 
per la mare, el que serie el seu marit i 
cansada de tants controls i de no poder fer 
una vida al seu aire, van decidir casar-se al 
cap de 3 mesos (fet que va provocar un 
gran escàndol per lo que diria la gen). 

La Montserrat no va fer cas i abans 
d'acabar l'any es casava amb el que va 
ser company de vida i pare dels seus dos 


fills. 


La seva vida de casada va passar per 
moltes dificultats, el marit treballava a la 
Seat i al 


poc temps de casats va emmalaltir d'asma 
sever, fins al punt de tenir que estar mes 


endavant acompanyat per ampolles 
d'oxigen, les dificultats econòmiques no la 
van 


abandonar. Per poder acompanyar els fills 
en el seu dia a dia i alhora atendre els 
pares 


grans i al seu marit, que poc a poc va 
tenir que fer una vida mes a casa, va 
deixar de treballar. 


Així van passar els anys amb dificultats i 
molta empenta sent el pal de paller de la 
família. 


La filla es casa i té una nena que es diu 
Laia i el Carles va a viure amb la seva 
companya 


també Laia. Poc a poc la Montserrat va 
tranquil-litzant la seva vida, el marit es 
posa 


greument malalt fins que mor fa un any 
i mig i es queda sola a la casa on per fi 
es lliure 


d'entrar i sortir al seu aire, encare que 
sempre dina acompanyada de la filla o 
el 


fill i sinó de la neta (mai sola). La vida li 
ha portat la pau i la serenor sempre 
buscades. 

TORRÓ DE XOCOLATA AMB AMETLLES 


Ingredients per a 6-8 persones: 
150 gr. de xocolata fondant 

150 gr. de xocolata amb llet 

20 gr. de mantega de cacau 

100 gr. d'ametlla marcona crua 

25 CC. de whisky 

Encenalls de xocolata per adornar 


Elaboració: 


Poseu esteses les ametlles en una safata, torrar-les al forn preescalfat fins que 
adquireixin un lleuger color palla, amb 5 minuts a 1802 serà gairebé suficient, 
remoure-les de tant en tant, apagueu el forn i deixar 5 minuts més. 

Trossegeu les xocolates, es poden fondre al bany maria o bé al microones, en 
ambdós casos foc o potència suau i remoure per obtenir una massa fina i sense gens 
de grumolls. 

Afegiu la mantega de cacau, cal dissoldre-la i integrar-la bé. 


Abocar el licor i remenar fins que quedi una massa ben llisa. 

TORRÓ DE XOCOLATA AMB AMETLLES 


Folreu un motlle de torró amb paper de forn, ompliu la meitat d'aquest motlle amb la 
barreja de xocolata, repartiu les ametlles i acabeu d'omplir amb la xocolata. 

Si es desitja es poden posar encenalls de xocolata a sobre. 

Refrigerar un parell d'hores o fins que quedi dur. 


NOTA Si no teniu mantega de cacau es pot substituir per mantega. 
** ES pot posar entre 25cc i 50cc. de licor, més seria massa gust. 


xx Evidentment els nens es deuen abstenir ja que el licor no s'ha evaporat al no tenir 
Cocció. 


xx Si es fon la xocolata al microones s'ha d'emprar un recipient que no sigui de metall, i 
amb compte que no se us cremi, ho fa de seguida, així que a intervals de mig minut ho 
aneu remenant.. 


ei El 
Le, 


me Er Pu im qu SU6 Recclay。 

Què vol dir accessibilitat 2 maite Ruiz 


Si parlem d'accessibilitat podem dir que 
és una característica que tenen els objectes, 
els llocs ,els ediificis, ,els transports , els 
llibres...., que fa que totes les persones 
puguin entendre-ho i utilitzar-los amb 
facilitat Dons si li afeixim el terme 
cognitiva podem dir que és el que fa que 
tot sigui més fàcil d'entendre, i quan podem 
entendre ens podem desenvolupar millor.Si 
ens fem aquestes preguntes: Les noévcies 
d'un periòdic són fàcils d'entendre? Els 
informes mèdics són comprensibles? Els 
documents del banc usen paraules senzilles2 
Totes les persones entenen les instruccions 
d'un telèfon mòbil2 És fàcil trobar la 
informació en una web? T'has perdut 
alguna vegada en un hospital2 És senzill 
treure un bitllet en la màquina del metre2 
Els plànols d'una ciutat són fàcils 
d'entendre? Ens donem conte que tenen 
a veure amb l'accessibilitat cognitiva i som 
conscients que la majoria de la persones 


amb discapacitat intelectual tenen 
dificultats per interpretar-les.Es molt 
important utilitzar mitjans per a millorar 
l'accessibilitat, algunes d'aquestes eines 
son la lectura fàcil, la tecnologia i els 
espais accessibles. 


Pensem que quan entenem: Podem 
participar. Podem opinar. Sentim 
seguretat. Som persones més autònomes. 
Podem prendre decisions. Tenim més 
oportunitats per a relacionar-nos. 
Participem més en totes les activitats. 
L'accessibilitat cognitiva és important per 
a tenir una millor qualitat de vida. 


Finalment comentar que l'accessibilitat 
cognitiva és bona per a totes les 
persones, sobretot per a les que tenen 
més dificultats per a entendre, per 
exemple, les persones amb discapacitat 
intel-lectual, persones majors i 
estrangeres que no entenen l'idioma. 


